钦定古今图书集成/明伦汇编/氏族典/第054卷 > 《王应麟姓氏急就篇》 > 希写
## 钦定古今图书集成/明伦汇编/氏族典/第054卷 > 《王应麟姓氏急就篇》 > 希写

按《战国策》，希写见建信君。建信君曰：“文信侯之于仆
也，甚无礼。秦使人来仕，仆，官之丞相，爵五大夫。文信
侯之于仆也甚矣，其无礼也。”希写曰：“臣以为今世用
事者不如商贾。”建信君勃然曰：“足下卑用事者而高
商贾乎？”曰：“不然。夫良商不与人争买卖之贾，而谨司
时。时贱而买，虽贵已贱矣；时贵而卖，虽贱已贵矣。昔
者文王拘于羑里，而武王羁于王门，卒斩纣之头而
悬于太白者，是武王之功也。今君不能与文信侯相
抗以权，而责文信侯少礼，臣窃为君不取也。”